Jo qu'auia tachat es uelhs en vos…ei a díder, auia pensat…non sai ne çò que digui, que me hèsqui un embolh…veiratz, jo vos volia demanar un favor, Aleksei Fiódorovich, eth mèn brave Aleksei Fiódorovich: voleria que passèssetz pera sua casa, que cerquèssetz ua desencusa entà tier-les ua visita, entà visitar ad aguest capitan assistent, me referisqui…ai, Diu!, com m'endravi…e damb delicadesa, damb fòrça suenh, coma vos solet ac sabetz hèr (Aliosha se rogic de seguit), l'autregèssetz aguesta ajuda, guardatz, aguesti dus cents robles.